Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 LUGAL SAL KA GA ŠA₃ TA KUL ZI ME EN 
 AN LI BI A₂ DIŠ DAR TUR AN EN KID LAL ME EN 
 GIŠ GUL SAR GIŠ EREN NA DIM₂ SAG MU IL₂ LA TA 
 UŠ |A₂.KAL| TUK |ŠU.KAL| MA ME EN 
 NAM DUN LA GU₂ GAL HA@g A ME EN 
 PIRIG ZAG DIB GABA RI NU TUK ME EN ZAG TIL 
 |GAL.BUR₂| KA DUH A NI₂ GAL ERIN₂ NA ME EN 
 |AN.IM.DUGUD| HU KUR ŠA₃ GA IGI IG ME EN 
 |GUD×KUR| SU BA SAG NU GA₂ GA₂ ME EN 
 |GIR₃×(A.IGI)| IGI DAR ŠEN NA ME EN 
 |KA×SA| |NI.UD| ZA KUR |UD.DU| A GIR₂ KEŠ₂ KEŠ₂ KAK ME EN 
 IGI ŠA₆ KA ŠA₆ ŠA₃ NI LI ME EN 
 |IGI@g.ALAN| |HI.GIR₃| |HI.GIR₃| A HI LI DUH DUH A ME EN 
 |KA×NUN| KA KA MA GAN |U.GUD| ME EN 
 A₂ IL₂ LA ŠU SI ŠA₆ ŠA₆ ME EN 
 DUN ŠA₆ GA |IGI.E₂| DI HI GA ME EN 
 AN LI BI A₂ DIŠ DAR LUGAL KALAM@g MA ME EN 
 SAG MI GA |PA.LU| ZI BI ME EN 
 SAG KAL KUR KUR RA KALAM@g MA IL₂ LA ME EN 
 AN NAM LU₂ |URU×MIN| |NUN&NUN| IG KALAM@g ŠAR₂ RA ME EN 
 |TUR.UŠ| KAL GA NAM LUGAL LA ME EN 
 AN TA SAG IL₂ LA KI DU SUM GA ME EN 
 ME AN NA ŠU |UD.UD| GA ME EN 
 AN NI DUN₃@g@g ZI MAH SAG GA₂ MU NI IN GI EN 
 AN EN KID LI TUR KI |NINDA₂×NE| GA₂ NI ME EN 
 KI |GA₂×NUN&NUN| RA GIŠ PA MA NI IN SUM 
 GAR |HI×AŠ₂| ŠA₆ ŠA₆ AN |SAL.TUG₂| KID LAL ME EN 
 GA₂ GIŠ ŠU₂ A KA NAM HI MU KALAM@g TAR 
 AN |SAL.TUG₂| TU RI SIG₄ |ŠU₂.AN.HI×GAD| KI A TA 
 SAL |U.GUD| LA ZI NE |U.U.U| DAR A ME EN 
 IGI ZI BAR RA AN |ŠEŠ.KI| ME EN 
 |ŠEŠ.AB@g| KI MA KA ZI NE |U.U.U| MA AN |UMUM×KASKAL| 
 UD TA |URU×MIN| LU LU₂ ŠA₃ GA NA ME EN 
 E₂ ŠU ME DU TA NI₂ GAL MU KALAM@g DA RI 
 |GIŠ.TUG₂.PI| BAD DU AN EN KI |HI×BAD| ME EN 
 NUN KI TA NAM LUGAL MA AN SUM 
 |SAL.UŠ.DAM| KI |NINDA₂×NE| AN MUŠ₃ |HI×BAD| ME EN 
 KI AB@g KI GA SAG AN EŠ₂ MI NI IL₂ 
 DUB SAR A DU ZU AN |ŠE.NAGA| |HI×BAD| ME EN 
 DUN KA GI NA AN UD ME EN 
 NAM LUGAL LA GAN |U.GUD| BI ME EN 
 AN LI BI A₂ DIŠ DAR TUR AN EN KID LAL ME EN 
 |EN×GAN₂@t| MAH ZI GA ZI KALAM@g MA ME EN 
 APIN GUR₇ NI DUB DUB BA ME EN 
 |PA.LU| E₂ |NUN.LAGAR| RI NI GA MAH ME EN 
 |LAGAB×A| HA HU GAL GAL LA ME EN 
 |A.LAGAB×HAL| GAN IG LA A NI LI DU MA ME EN 
 |HI×AŠ₂| SAG GAL KA NI NUN NA ME EN 
 A₂ MAH SUM MA AN EN KID LAL ME EN 
 AN LI BI A₂ DIŠ DAR DUN NI₂ TUK NI ME EN 
 AN RI E NE SAG UŠ BI ME EN 
 E₂ KUR RA MUŠ₃ NU DU MU BI ME EN 
 LUGAL |GAR.ŠA₃.A| EŠ₂ MAŠ₂ GABA TAB BA ME EN 
 BUR₂ BUR₂ NA KA ŠU IG LA ME EN 
 LUGAL |KA×ŠU| NE DU BA ME EN 
 KA ŠA₆ ŠA₆ GI AN EN KID EŠ₂ GA₂ ME EN 
 A RA ZU NE AN |SAL.TUG₂| KID HUL₂ LI ME EN 
 GA₂ LA NU DAG GI AN |PA.TUG₂| DU BA ME EN 
 KI |GA₂×NUN&NUN| EŠ₂ ŠU IG IG LA ME EN 
 GAR DU DU DU@g E GAN |U.GUD| ME EN |URU×UD| 
 GIR₂@g GIR₂@g LA HI NU SAG@g |IGI.DIB| ME EN 
 NISAG |NIM×GAN₂@t| E₂ UD NU DIB BI ME EN 
 |EN.KID| KI EŠ₂ GAN IG SAR RI ME EN 
 |ŠU₂.AN.HI×GAD| KI ME BI BA DU BI ME EN 
 |ŠEŠ.AB@g| KI EŠ₂ NI SAG GA SAG ME EN 
 NUN KI EŠ₂ GA₂ LA NU DAG GI BI ME EN 
 KI AB@g KI EŠ₂ |PAD.AN.MUŠ₃| GAL GAL LA ME EN 
 E₂ KUR TA NAM TI SUM MA ME EN 
 ZI ŠA₃ IG URU NI EŠ₂ AL DI ME EN 
 AN LI BI A₂ DIŠ DAR |PA.LU| KUR KUR RA ME EN 
 LUGAL |AK×ERIN₂| EŠ₂ KU KUR |U.GUD| |U.GUD| ME EN 
 DA DA RA NAM DUN LA KA KEŠ₂ NU DUH ME EN 
 GIR₂ |GA₂×NUN&NUN| RA |IGI.DIB| SAR AK ME EN 
 |AK×ERIN₂| A NIM DIM₂ GIR₂ GIR₂ RI ME EN 
 DU@g GI NA ERIN₂ NA GAR₃ DAR RI ME EN 
 |NI.UD| SAG KAL |NI.UD| KAD₅ KAD₅ A ME EN 
 SU |E.TUM| |GA₂×NUN&NUN| IGI TAB |KI.SU.LU.EŠ₂.GAR| MA ME EN 
 UR SAG IGI UD GA KA KEŠ₂ GI NA ME EN 
 AN LI BI A₂ DIŠ DAR TUR AN EN KID LAL ME EN 
 SU |A.EDIN.LAL| A |MUŠ₃×(A.DI)| NE ZI GURUŠ A ME EN 
 IGI IG KASKAL LA AN SAG@g ERIN₂ NA ME EN A₂ |MU&MU| 
 LUGAL KU A NI BARA₂ GA DU MA ME EN 
 ŠA₃ DUGUD DA KA EŠ₂ IG LA ME EN 
 DIM₂ MA |GA₂×GAR| SUD A RA ZU KIN GA₂ ME EN 
 GAR NAM E NU GIR₂@g EN EGIR BI KIN KIN ME EN 
 ŠA₃ SUD DU |GIŠ.TUG₂.PI| |GA₂×AN| LA ME EN 
 |NI.UD| U₂ GAR U U NE KALAM@g TA |UD.DU| A ME EN 
 GAR GI NA KA KA IG LA ME EN 
 SI DI DA URU NU HA LAM E ME EN 
 DI TAR KA AŠ BAR RI DA KA SI DI E ME EN 
 KUR KUR RI A₂ |NINDA₂×NE| GA₂ E GAL ZU ME EN 
 GAR SI DI KI EN GI KI URI A MU NI GAR SU KALAM@g MA MU HI 
 GAR GI NA MU UŠ A NA MU DA RU 
 NUN AN LI BI A₂ DIŠ DAR ME EN KALAM@g E SI NE DI 
 SI DI MU UŠ A NA GA₂ LA IM MI DAG 
 KAL GA ME EN GAR NAM PA NE I |UD.DU| 
 AN LI BI A₂ DIŠ DAR TUR AN EN KID LAL ME EN 
 E₂ GAL NAM LUGAL LA KI KU KU₃ HI GA GA₂ 
 |SAL.UŠ.DAM| MU KU₃ AN MUŠ₃ KID 
 GIŠ GU ZA GA₂ DU@g BI MA NI IN GI EN 
 SUD DU UD |U.GUD| NI A AŠ GU₂ DA HU MU NI IN LAL 
 KI NA₂ GAR HI KI ŠA₃ HUL₂ LI DA ZA KUR 
 IN |SAL.KU| RA UD GA MU KALAM@g DI NI IB NI E 
 AN LI BI A₂ DIŠ DAR |TUR.UŠ| KAL GA ME EN 
 LUGAL GAR SI DI PA |UD.DU| AK A ME EN 
 MU MU KUR KUR RA ZI NE |U.U.U| HU MU KALAM@g |IGI.RU| NE 
 AN LI BI A₂ DIŠ DAR TUR AN EN KID LAL ME EN 
 ZAG SAL MU HI GA |A.AN|

Provide the transliteration.

<SURFACE>
lugal mi₂ dug₄-ga šag₄-ta numun zid-me-en
{d}li-pi₂-it-eš₄-tar₂ dumu {d}en-lil₂-la₂-me-en
{ŋiš}isimu₂{sar} {ŋiš}erin-na-gin₇ saŋ mu-il₂-la-ta
nitah usu-tuku lirum-ma-me-en
nam-šul-la gu₂ gal peš-a-me-en
piriŋ zag dib gaba-ri nu-tuku-me-en zag til
ušumgal ka du₈-a ni₂ gal erin₂-na-me-en
anzud{mušen} kur-šag₄-ga igi ŋal₂-me-en
am su-ba saŋ nu-ŋa₂-ŋa₂-me-en
alim igi gun₃ šen-na-me-en
sun₄ {na₄}za-gin₃ e₃-a ŋir₂ keše₂-keše₂-du₃-me-en
igi sag₉ ka sag₉ šag₄ zal-le-me-en
ulutim₂ huš-huš-a hi-li du₈-du₈-a-me-en
nundum inim-inim-ma he₂-du₇-me-en
a₂ il₂-la šu-si sag₉-sag₉-me-en
šul sag₉-ga u₆ di dug₃-ga-me-en
{d}li-pi₂-it-eš₄-tar₂ lugal kalam-ma-me-en
saŋ gig₂-ga sipad zid-bi-me-en
saŋ-kal kur-kur-ra kalam-ma il₂-la-me-en
diŋir nam-lu₂-ulu₃ nir-ŋal₂ uŋ₃ šar₂-ra-me-en
ibila kalag-ga nam-lugal-la-me-en
an-ta saŋ il₂-la ki-gub sig₁₀-ga-me-en
išib an-na šu dadag-ga-me-en
an-ne₂ aga zid mah saŋ-ŋa₂ mu-ni-in-ge-en
{d}en-lil₂-le dumu ki aŋ₂-ŋa₂-ni-me-en
ki-ur₃-ra {ŋiš}ŋidru ma-ni-in-šum₂
niŋ₂ ur₅ sag₉-sag₉ {d}nin-lil₂-la₂-me-en
ŋa₂-ŋiš-šu₂-a-ka nam dug₃ mu-un-tar
{d}nin-tur₅-re šeg₁₂ keš₃{ki}a-ta
munus ul-la zid-de₃-eš gun₃-a-me-en
igi zid bar-ra {d}nanna-me-en
urim₂{ki}ma gu₃ zid-de₃-eš ma-an-de₂
u₄-ta-u₁₈-lu lu₂ šag₄-ga-na-me-en
e₂-šu-me-ša₄-ta ni₂ gal mu-un-da-ri
ŋeštug₂ ba₉-ra₂ {d}en-ki-kam-me-en
eridug{ki}ta nam-lugal ma-an-šum₂
nitalam ki aŋ₂ {d}inana-kam-me-en
ki unug{ki}ga saŋ an-še₃ mi-ni-il₂
dub-sar a-ra₂ zu {d}nisaba-kam-me-en
šul inim gen₆-na {d}utu-me-en
nam-lugal-la he₂-du₇-bi-me-en
{d}li-pi₂-it-eš₄-tar₂ dumu {d}en-lil₂-la₂-me-en
buru₁₄ mah zig₃-ga zi kalam-ma-me-en
engar guru₇-ni dub-dub-ba-me-en
sipad {e₂}tur₃-re i₃ ga mah-me-en
ambar ku₆ mušen gal-gal-la-me-en
id₂ he₂-ŋal₂-la a zal-le tum₂-ma-me-en
hur-saŋ gal giri₁₇-zal nun-na-me-en
a₂ mah šum₂-ma {d}en-lil₂-la₂-me-en
{d}li-pi₂-it-eš₄-tar₂ šul ni₂-tuku-ni-me-en
diŋir-re-e-ne saŋ us₂-bi-me-en
e₂-kur-ra muš₃ nu-tum₂-mu-bi-me-en
lugal kadra-še₃ maš₂ gaba tab-ba-me-en
sun₅-sun₅-na giri₁₇ šu ŋal₂-la-me-en
lugal šudu₃-de₃ gub-ba-me-en
inim sag₉-sag₉-ge {d}en-lil₂ huŋ-ŋa₂-me-en
a-ra-zu-ne {d}nin-lil₂ hul₂-le-me-en
ŋa₂-la nu-dag-ge {d}nuska gub-ba-me-en
ki-ur₃-še₃ šu ŋal₂-ŋal₂-la-me-en
niŋ₂ de₆-de₆ suhuš-e he₂-du₇-me-en uru₂
ul₄-ul₄-la dub₃ nu-kuš₂-u₃-me-en
nesaŋ tum₃ e₂-babbar nu-dib-be₂-me-en
nibru{ki}še₃ he₂-ŋal₂ sar-re-me-en
keš₃{ki} išib-bi ba-gub-be₂-me-en
urim₂{ki}še₃ i₃ saŋ ga saŋ-me-en
eridug{ki}še₃ ŋa₂-la nu-dag-ge-bi-me-en
ki unug{ki}še₃ nidba gal-gal-la-me-en
e₂-kur-ta nam-til₃ šum₂-ma-me-en
zi-šag₄-ŋal₂ iri-ni-še₃ al di-me-en
{d}li-pi₂-it-eš₄-tar₂ sipad kur-kur-ra-me-en
lugal me₃-še₃ ku-kur du₇-du₇-me-en
da-da-ra nam-šul-la zu₂ keše₂ nu-du₈-me-en
ŋiri₂-ur₃-ra u₃-sar ak-me-en
me₃-a nim-gin₇ ŋir₂-ŋir₂-re-me-en
suhuš gen₆-na erin₂-na gar₃ dar-re-me-en
{na₄}saŋ-kal {na₄}peš₆-peš₆-a-me-en
{kuš}gur₂₁{ur₃} igi tab ugnim-ma-me-en
ur-saŋ igi zalag-ga zu₂ keše₂ gen₆-na-me-en
{d}li-pi₂-it-eš₄-tar₂ dumu {d}en-lil₂-la₂-me-en
{kuš}ummud a sed-de₃ zi ŋuruš-a-me-en
igi-ŋal₂ kaskal-la an-dul₃ erin₂-na-me-en a₂-tah
lugal tuš-a-ni barag-ga tum₂-ma-me-en
šag₄ dugud-da inim-še₃ ŋal₂-la-me-en
dim₂-ma ŋalga sud a-ra-zu kiŋ₂-ŋa₂-me-en
niŋ₂-nam-e nu-ul₄-en egir-bi kiŋ₂-kiŋ₂-me-en
šag₄ su₃-ra₂ ŋeštug₂ daŋal-la-me-en
na₄ {u₂}niŋ₂-buru₃-buru₃-de₃ kalam-ta e₃-a-me-en
niŋ₂-gen₆-na ka-ga₁₄ ŋal₂-la-me-en
si sa₂ da-ri₂ nu-ha-lam-e-me-en
di-kud ka-aš bar-re-da inim si sa₂-e-me-en
kur-kur-re a₂ aŋ₂-ŋe₂₆-e gal-zu-me-en
niŋ₂-si-sa₂ ki-en-gi ki-uri-a mu-ni-ŋar su kalam-ma mu-dug₃
niŋ₂-gen₆-na-ŋu₁₀-uš a-na mu-da-šub
nun {d}li-pi₂-it-eš₄-tar₂-me-en uŋ₃-e si bi₂-sa₂
si sa₂-ŋu₁₀-uš a-na ŋa₂-la im-mi-dag
kalag-ga-me-en niŋ₂-nam pa bi₂-i-e₃
{d}li-pi₂-it-eš₄-tar₂ dumu {d}en-lil₂-la₂-me-en
e₂-gal nam-lugal-la ki-tuš kug dug₃-ga-ŋa₂
nitalam-ŋu₁₀ kug {d}inana-ke₄
{ŋiš}gu-za-ŋa₂ suhuš-bi ma-ni-in-ge-en
su₃-ra₂ ud ul-le₂-a-aš gu₂-da hu-mu-ni-in-la₂
ki-nu₂ niŋ₂ dug₃ ki šag₄ hul₂-le-da za-gin₃
in-nin₉-ra ud ga-mu-un-di-ni-ib-zal-e
{d}li-pi₂-it-eš₄-tar₂ ibila kalag-ga-me-en
lugal niŋ₂-si-sa₂ pa e₃ ak-a-me-en
mu-ŋu₁₀ kur-kur-ra zid-de₃-eš hu-mu-un-pad₃-de₃
{d}li-pi₂-it-eš₄-tar₂ dumu {d}en-lil₂-la₂-me-en
za₃-mi₂-ŋu₁₀ dug₃-ga-am₃